Մետրոբանկ

Մետրոբանկ, ռուսական առևտրային փոքր բանկ, որը գոյություն է ունեցել 1993-ից մինչև 2015 թվականները։ Լիցենզիայի դադարեցման պահին Մոսկվայում տեղակայված էին այդ բանկի գլխամասային գրասենյակը և 10 մասնաճյուղեր, ինչպես նաև մեկ գործառույթային գրասենյակ, որը գտնվում էր Յարոսլավլում։ Բանկի ամբողջական պաշտոնական անվանումը «ՄԵՏՐՈԲԱՆԿ» բաժնետիրական ընկերություն է ։

Պատմություն 
Բանկը ստեղծվել է 1993 թվականին ««Կոլոր-Բանկ» բաժնետիրական առևտրային բանկ» անվանմամբ։ Նրա հիմնադիրներն էին «Քոլորոս» ԲԸ-ն, «Տարբերակ» ԲԸ ՀԾԿ-ն և «Կոնտրաստ» ԲԸ ՏՀԿ-ն։ 2004 թվականի ապրիլին բանկում փոխվել է կառավարիչների թիմը։ 2004 թվականի III եռամսյակում բանկը փոխել է անվանումը «Մետրոբանկ» ՓԲԸ-ի։ Նույն թվականին «Մետրոբանկը» ստացել է VISA International-ի ասոցացված անդամի կարգավիճակ։

2005 թվականի փետրվարին, բանկի կանոնադրական կապիտալը ավելացել է 150 մլն ռուբլիով։ Նույն թվականի մարտի 11-ին բանկն արժեթղթերի շուկայի արհեստավարժ մասնակցի կողմից ստացել է 3 տարի ժամկետով ավանդային գործունեություն իրականացնելու լիցենզիա, իսկ մարտի 14-ին ընդունվել է ավանդների ապահովագրության համակարգ։

2005 թվականի հուլիսին բանկի բաժնետոմսերի մոտ 50 %-ը ձեռք է բերել ղազախական «Տեքսակաբանկը», որը մասնագիտացած է Ղազախստանի ֆիզիկական անձանց սպասարկման ոլորտում։ Արդյունքում, «Մետրոբանկն» ակտիվորեն դուրս է եկել Ռուսաստանի սպառողական վարկավորման շուկա։ Այդ ժամանակ «Տեքսակաբանկի» սեփականատերերն էին ամերիկացի գործարար Գրեգորի Սթյուդերը (90,3%) և ուկրաինացի բանկիր Իգոր Գյոկկոն (9,7%)։ Սակայն 2005 թվականի վերջին սեփականատերերը «Տեքսակաբանկը» վաճառել էին ռուսական «Սբերբանկին»։ «Մետրոբանկը» գործարքի մեջ չի մտել։

2005 թվականի օգոստոսի 15-ին, բանկը գործարկել է սպառողական վարկավորման առաջին ծրագիրը Ռունետում, որը ձեռք է բերվում ֆիզիկական անձանց կողմից ապրանքների առցանց խանութներում։ 2005 թվականի դեկտեմբերի 1-ին բանկը դարձել է «ոսկե բանկային առյուծ» մրցանակի դափնեկիր՝ «2005 թվականի արդյունքներով բանկային ժամանակակից տեխնոլոգիաների զարգացման բնագավառում նվաճումների համար» անվանակարգում։

2006 թվականի ապրիլին «Մետրոբանկն» ընդգրկվել է «ABISS»-ի կազմում՝ կազմակերպությունների հանրություն, որոնց գործունեությունն ուղղված է Ռուսաստանի Բանկի ստանդարտի (СТО БР ИББС) զարգացմանը և առաջխաղացմանը, «Ռուսաստանի Դաշնության բանկային համակարգի կազմակերպությունների տեղեկատվական անվտանգության ապահովմանը»՝ դառնալով Ռուսաստանի առաջին առևտրային բանկը, որտեղ ներդրվել է տվյալ ստանդարտը։ Ստանդարտը մշակվել է ISO 17799/BS7799 միջազգային ստանդարտների հիման վրա և դարձել Ռուսաստանի բանկային կազմակերպությունների տեղեկատվական անվտանգության առաջին ստանդարտը։ Բանկի մասնագետները ընդգրկված են եղել զարգացման համակարգող կոմիտեի կազմում։ Բանկի փորձը օգտագործվել է Ռուսաստանի Բանկի և բազմաթիվ ռուսական բանկերի կողմից, ինչպես տվյալ ստանդարտի ներդրման, այնպես էլ տեղեկատվական անվտանգության ծառայությունների աշխատակիցների ուսուցման ժամանակ։

2006 թվականի մայիսին դարձել է առաջին բանկերից մեկը (երկրորդ "Վնեշէկոնոմբանկը"), որոնց համար ՖՖՀ-ն վարկային պատմությունների բյուրոյում բացել է քաղաքացիների կենսաթոշակային պահումների մասին տեղեկատվության հասանելիություն։

Նույն թվականին «Մետրոբանկի» աշխատակիցներից կազմված ֆուտբոլային թիմը մասնակցել է մինի ֆուտբոլի ՌԲԿ գավաթին։

2007 թվականի հունվարին, բանկի կանոնադրական կապիտալը ավելացել է 1,5 մլրդ ռուբլիով։ Նույն տարվա մայիսին բանկը սկսել է թողարկել ավտովարկեր։ Իսկ օգոստոսին բանկի գլխամասային գրասենյակը Պրիստուրկա փողոցից տեղափոխվել է Մոժայսկի Վալ։

Ֆինանսական ճգնաժամի ընթացքում բանկային հատվածում նկատվել է ժամկետանց պարտքի ծավալների ավելացում, որը պահանջում է զգալի միջոցների հատկացում պահուստներին։ 2008 թվականի վերջին «Նոր տարին առանց պարտքերի» երկշաբաթյա ակցիայի շրջանակներում, «Մետրոբանկն» առաջինն է ռուսական բանկերի շրջանում չեղարկել բոլոր մանրածախ վարկերի գծով տուգանային պատժամիջոցները ՝ ժամկետանց պարտքի ամբողջական վճարման պայմանով։ Նաև 2008 թվականին բանկում հայտնվել են բազմարժութային ավանդներ բոլոր արժույթների համար միասնական տոկոսադրույքով և բանկի կողմից սահմանված արժույթի համամասնության պահպանմամբ, մինչև ավանդի ժամկետի ավարտը։

Նույն թվականին Մոժայսկի Վալ փողոցի «Մետրոբանկի» գլխամասային գրասենյակի մուտքի մոտ կանգնեցվել է Մոսկվայի ամենաանսովոր և խորհրդավոր հուշարձաններից մեկը՝  Կիրիլ Ալեքսանդրովի «Ապստամբած կոմունիկացիաները», որը բանկի աշխատակիցների կարծիքով, դարձել է կազմակերպության խորհրդանիշ։

2009 թվականի մարտի 24-ին ֆինանսական շուկաների գծով դաշնային ծառայությունը բանկին տրամադրել է դիլերային, դեպոզիտար գործունեության և արժեթղթերի կառավարման գործունեության իրականացման լիցենզիաներ։ 2009 թվականի ապրիլի 23-ին  «Эксперт_РА» վարկանիշային գործակալությունը «Մետրոբանկին» շնորհեց վարկունակության վարկանիշը B++-ի մակարդակում «վարկունակության ընդունելի մակարդակ»։ 2010 թվականի հունիսի 3-ին վարկանիշը հետ էր վերցվել գործողության ժամկետը լրանալու և ակտուալացումից բանկի հրաժարվելու կապակցությամբ։

2009 թվականի նոյեմբերի 11-ին բանկը «Ռուսական զարգացման բանկի» ստացել է 57 մլն ռուբլի նպատակային վարկ՝ ֆինանսական աջակցության ծրագրի փոքր և միջին ձեռնարկատիրության շրջանակներում։

Банки.ру պորտալում կազմված վարկանիշում, 2012 թվականի ապրիլի 1-ի դրությամբ, «Մետրոբանկը» Ռուսաստանի բանկային համակարգում զբաղեցրել է 245-րդ տեղը՝ զուտ ակտիվների չափով։

2012 թվականի սեպտեմբերին բանկը հանդես է եկել «Պրոբիզնեսբանկ» ԲԲԸ պարտատոմսերի թողարկման համատեղ տեղաբաշխմամբ։

2014 թվականի սեպտեմբերի 29-ին բանկի բաժնետերերի ժողովը որոշում ընդունեց «ՄԵՏՐՈԲԱՆԿ» փակ բաժնետիրական ընկերության անվանումը «ՄԵՏՐՈԲԱՆԿ» բաժնետիրական ընկերության փոխելու մասին։ 2015 թվականի հունվարի 27-ին նոր անվանումը ներառվել է իրավաբանական անձանց պետական միասնական գրանցամատյանում։

2015 թվականի հունիսի 1-ին բանկային գործունեության իրականացման լիցենզիան չեղարկվել է։

Գործունեություն 
Բանկը շուկայում իրեն դիրքավորել է որպես ունիվերսալ տարածաշրջանային բանկ, որը ֆիզիկական և իրավաբանական անձանց մատուցում է ծառայությունների լայն տեսականի։ Եթե ընկերության գործունեության առաջին տարիներին շեշտը դրվում էր մանրածախ բիզնեսի զարգացման վրա, ապա վերջին տարիներին հիմնականում ուշադրություն էր դարձվում կորպորատիվ հաճախորդների, այդ թվում ոչ ռեզիդենտ ընկերությունների վարկավորմանը և արտարժույթի հետ գործառնությունների իրականացմանը։ Բանկն ուներ լիցենզիաներ, որոնք թույլ էին տալիս իրականացնել արժեթղթերի կառավարում, բրոքերային, դեպոզիտար և դիլերային գործունեություն։ Ակտիվորեն աշխատել է միջբանկային վարկավորման և արժեթղթերի շուկաներում։

Եղել է Ռուսաստանյան բանկերի ասոցիացիայի անդամ, VISA International-ի ասոցացված անդամ, MasterCard Worldwide-ի հետ փոխկապակցված անդամ, «Ռապիդա» վճարային համակարգի հաշվարկային համակարգի մասնակից, եղել է ММВБ ֆոնդային սեկցիայի առևտրի կազմում։ Բանկը գործարքներ է իրականացրել American Express ճանապարհային չեկերի հետ, ինչպես նաև եղել է Western Union դրամական փոխանցումների համակարգի գործընկեր։ Միջբանկային վարկավորման շուկայում, «Մետրոբանկը» մասնակցել է, հանդես գալով զուտ վարկառուի դերում։

2013 թվականի փետրվարից միացել է ГИС ГМП ծառայություններին։

Բանկերի ֆինանսական կայունության " РБК.Վարկանիշ" ցանկով, բանկը պատկանում էր ռուսական միջին ֆինանսական կայունությամբ բանկերի երկրորդ խմբին ։

Գործունեության ցուցանիշներ 
Բանկի միջոցների հիմնական աղբյուր էին հանդիսանում շահառուների ավանդները։ Բանկի շահույթի կառուցվածքում գերակշռում էին տոկոսային և կոմիսիոն եկամուտները։ 2014 թվականի սկզբի տվյալներով ՝ բանկի ակտիվները կազմել են 12 837 մլն ռուբլի, սեփական կապիտալը՝ 1 779 մլն ռուբլի ։
2013 թվականի արդյունքներով, ընկերության չբաշխված շահույթի ծավալն աճել է 11,90 մլն ռուբլով և կազմել 68,9 մլն ռուբլի։ 2013 թվականի IV եռամսյակի արդյունքներով, բանկի սեփական կապիտալի շահութաբերությունը կազմել է 3,97 %, բանկի ակտիվների շահութաբերությունը նույն ժամանակահատվածում հավասար էր 0,55%-ի, ինչը փոքր-ինչ ցածր է Ռուսաստանի 30 խոշորագույն բանկերի համանման միջին ցուցանիշից։ Նույն ժամանակահատվածում բանկի կապիտալիզացիայի մակարդակի աճը կազմել է 13,85 %, սեփական կապիտալի ավելացման պատճառով, բանկի ակտիվների ծավալի միաժամանակյա կրճատման դեպքում։  Ընդ որում, 1,13 մլն ռուբլով կրճատվել են հնարավոր կորուստների պահուստները ՝ կազմելով 380,72 մլն ռուբլի կամ վարկային պորտֆելի 4,32%-ը։ Վարկային հնարավոր կորուստների բանկային պահուստները ծածկում են ընթացիկ ժամկետանց վարկային պարտքը՝ 4,66 գործակցով։ Ընդհանուր առմամբ, բանկի վարկային պորտֆելը բնութագրվում է ժամկետանց վարկային պարտքի փոքր մասնաբաժնով՝ Ռուսաստանի 30 խոշորագույն բանկերի նույն միջին ցուցանիշի համեմատ։

Սեփականատերերը և ղեկավարությունը 

Բացահայտված տվյալների համաձայն՝ նրա գործունեության ավարտի պահին Մետրոբանկի բաժնետերերն էին Վալերի Գյոկկոն (բաժնետոմսերի 81,05 % - ը) և ամերիկյան Finance and Investment of Texas, Inc ընկերությունը (18,95 %)։ Վերջինիս շահառուներն այդ պահին ԱՄՆ քաղաքացիներ Վիկտոր Բարիշևն ու Գրեգորի Սթյուդերը էին։

Բանկի տնօրենների խորհուրդը 
Բանկի տնօրենների խորհուրդի կազմում փակման պահին ընդգրկված էր.

 Գրեգորի Ն. Ստյուդեր — տնօրենների խորհրդի նախագահ։
 Գեկկո Վալերի Վիտալիևիչ — տնօրենների խորհրդի նախագահի տեղակալ։
 Կալվին Բ. Ռիվզ — տնօրենների խորհրդի անդամ։
 Մարով Դմիտրի Վլադիսլավովիչ — տնօրենների խորհրդի անդամ։
 Բարիշև Վիկտոր Նիկոլաևիչ — տնօրենների խորհրդի անդամ է։

Բանկի վարչությունը 
Բանկի վարչության կազմում բանկի փակման պահին ներառված էին․
 Գուդիմ Մաքսիմ Վլադիմիրի — վարչության նախագահ։
 Լիսենկեր Վլադլեն Լեոնիդովիչ —վարչության նախագահի տեղակալ։
 Անտուֆև Ալեքսանդր Վալենտինովիչ — վարչության նախագահի տեղակալ։
 Ֆոմիչևա Ռիմա Ֆյոդորովնա — գլխավոր հաշվապահ։

Ծանոթագրություններ

Արտաքին հղումներ 
 Официальный сайт банка 
 Интернет-банк 
 
 
 
 

Ընկերություններ այբբենական կարգով